Α.Λ.Φ. Αλίμου

Η Αθλητική Λέσχη Φιλάθλων Αλίμου, γνωστή και με το ακρωνύμιο Α.Λ.Φ.Α., είναι ελληνικό αθλητικό σωματείο που δραστηριοποιείται στην περιοχή του Αλίμου, στο Νότιο Τομέα της Αθήνας, όπου και βρίσκεται η έδρα του, το Δημοτικό Κλειστό Γυμναστήριο Αλίμου. Επίσημο έτος ίδρυσής του είναι το 1985 και αγωνίζεται με χρώματα το μπλε και το κίτρινο. Διατηρεί τμήματα καλαθοσφαίρισης και κολύμβησης.

 Η ανδρική ομάδα ξεκίνησε την πορεία της το 1986-87 στους αγωνιστικούς χώρους των πρωταθλημάτων της Ε.Σ.Κ.Α. και συγκεκριμένα στη Δ' Κατηγορία. Την περίοδο 1995-96, χρονιά κατά την οποία μετακινήθηκε στη νεοσύστατη Ε.Σ.ΚΑ.Ν.Α., ο Άλιμος κατέκτησε τόσο το Πρωτάθλημα της Α' Κατηγορίας όσο και το Κύπελλο της Ένωσης. Κατά συνέπεια ανήλθε στη Γ' Εθνική Κατηγορία. Την ίδια χρονιά αναδείχθηκε και η ομάδα με την καλύτερη επίθεση, έχοντας σημειώσει σε 28 αγώνες 2540 πόντους. Η παρουσία του Αλίμου στη Γ' Εθνική Κατηγορία υπήρξε σύντομη, καθώς την επόμενη άνοιξη, μετά το πέρας της περιόδου 1996-97, αναδείχθηκε Πρωταθλητής στον όμιλό του ανεβαίνοντας ακόμη υψηλότερα.Στη Β' Εθνική Κατηγορία ο σύλλογος παρέμεινε για τέσσερα χρόνια, μέχρι το 2000-01, οπότε και ισοβάθμησε στην κορυφή με την Α.Γ.Ε. Χαλκίδα, ανεβαίνοντας εν τέλει ως δεύτερος στην Α2 Εθνική Κατηγορία. Την αγωνιστική περίοδο 2001-02 ο σύλλογος ολοκλήρωσε τις αγωνιστικές του υποχρεώσεις στην 8η θέση του βαθμολογικού πίνακα, έχοντας σημειώσει 10 νίκες και 16 ήττες απέναντι σε 13 αντιπάλους. Την επόμενη χρονιά, 2002-03, αν και είχε τον ίδιο ακριβώς απολογισμό, τερμάτισε 12ος στην τελική κατάταξη της Α2 Εθνικής γνωρίζοντας κατά συνέπεια τον υποβιβασμό. Στα πλαίσια της Β' Εθνικής πια, την περίοδο 2003-04, η ομάδα κατετάγη 9η στην τελική βαθμολογία. Έχοντας συγκεντρώσει 12 νίκες και 14 ήττες, ισοβάθμισε με το Θερμαϊκό Θέρμης, ο οποίος τερμάτισε μια θέση παρακάτω εξαιτίας των μεταξύ τους αποτελεσμάτων. Την επόμενη χρονιά, 2004-05, η ομάδα σκαρφάλωσε στην 5η θέση. Ισοβάθμισε δε με την 4η ομάδα του Πρωταθλήματος, εκείνη του Κολλεγίου ICBS, με 17 νίκες και 9 ήττες συγκομιδή.Παρά την απουσία του από τις πρώτες θέσεις της βαθμολογίας, εν τέλει ο Άλιμος επέστρεψε την περίοδο 2005-06 στην Α2 Εθνική λόγω ανακατατάξεων. Ωστόσο, δεν κατάφερε να πετύχει κάτι καλύτερο από τη 15η και προτελευταία θέση με μόλις 8 νίκες σε 30 αγώνες.Επιστρέφοντας στη Β' Εθνική, την περίοδο 2006-07 ο Άλιμος συγκέντρωσε 14 νίκες και 16 ήττες, τερματίζοντας στη 10η θέση του βαθμολογικού πίνακα. Την επόμενη χρονιά, 2007-08, τερμάτισε τρεις θέσεις χαμηλότερα εντός της ζώνης του υποβιβασμού. Την αγωνιστική περίοδο 2008-09 η ομάδα κατέλαβε την 4η θέση στον όμιλό της στη Γ' Εθνική εξασφαλίζοντας με άνεση την παραμονή της. Δεν συνέβη το ίδιο την περίοδο 2009-10 οπότε και βρέθηκε στη 12η θέση του τελικού βαθμολογικού πίνακα, επιστρέφοντας στα τοπικά πρωταθλήματα μετά από 14 χρόνια. Κατά την τρέχουσα αγωνιστική περίοδο, 2012-13, η Α.Λ.Φ. Αλίμου έλαβε μέρος στο Πρωτάθλημα Α' Κατηγορίας Ανδρών της Ε.Σ.ΚΑ.Ν.Α., ολοκληρώνοντας τις αγωνιστικές της υποχρεώσεις στην 5η θέση του βαθμολογικού πίνακα.Έδρα του συλλόγου είναι το Δημοτικό Κλειστό Γυμναστήριο Αλίμου. Πρόεδρος του Δ.Σ. είναι ο Χρήστου Παύλος. Καθήκοντα προπονητή διατηρεί ο Δημήτρης Τσολάκης με άμμεσο συνεργάτη το Δημήτρη Πρασσά. Καθήκοντα προπονητή της εφηβικής και παιδικής ομάδας έχει ο Χρήστος Τριανταφύλλου. Γ΄ Εθνική Πρωταθλήτρια (1): 1997 Πρωτάθλημα Α΄ Ε.Σ.ΚΑ.Ν.Α. Πρωταθλήτρια (1): 1996 Κύπελλο Ε.Σ.ΚΑ.Ν.Α. Κυπελλούχος (1): 1996 Α.Λ.Φ. Αλίμου, παλαιότερο ιστολόγιο του συλλόγου. Α.Λ.Φ. Αλίμου, παλαιότερο ιστολόγιο του συλλόγου.